recursal/SuperWikiNEXT-32B huggingface dataset:
**रॉटनेस्ट द्वीप** (Rottnest Island), जिसे स्थानीय नूंगार लोग (इस क्षेत्र के मूल ऑस्ट्रेलियाई आदिवासी निवासी) **वादजेमप** (Wadjemup) कहते हैं, वेस्टर्न ऑस्ट्रेलिया के तट से आगे हिन्द महासागर में स्थित एक द्वीप है। यह संक्षिप्त और अनौपचारिक रूप से **रोट्टो** (Rotto) भी कहलाता है। रॉटनेस्ट द्वीप फ़्रीमैन्टल से पश्चिम में १८ किमी की समुद्री दूरी पर है। १९ वर्ग किमी का यह द्वीप एक संरक्षित क्षेत्र है और यहाँ क्वोका नामक धानीप्राणी (मारसूपियल) की आबादी पाई जाती है, जो बहुत ही कम अन्य स्थानों पर मिलने वाला प्राणी है। यह एक पर्यटक आकर्षण है और पर्थ से यहाँ के लिए दैनिक नावी सेवाएँ चलती है। अनुमान है कि हर वर्ष लगभग ५,००,००० सैलानी इसे देखने आते हैं। लगभग १०० लोग स्थाई रूप से द्वीप पर रहते हैं। द्वीप पर कोई भी मोटर वाहन ले जाना मना है।

चित्रदीर्घा
-----------

* टॉम्सन खाड़ी के किनारे बसी द्वीप की मुख्य बस्तीटॉम्सन खाड़ी के किनारे बसी द्वीप की मुख्य बस्ती
* द्वीप की टॉम्सन खाड़ी में डॉल्फ़िनद्वीप की टॉम्सन खाड़ी में डॉल्फ़िन
* क्वोकाक्वोका
* बाथर्स्ट प्रकाशस्तम्भबाथर्स्ट प्रकाशस्तम्भ

इन्हें भी देखें
---------------

* नूंगार लोग
* क्वोका
* पर्थ

सन्दर्भ
-------

1. ↑  Phillips, Yasmine (23 October 2010). "Nyoongar push to rename Rottnest to Wadjemup". The Sunday Times. Retrieved 16 October 2015.
2. ↑  "History and Culture". Rottnest Island Authority.
लंगकावी द्वीपसमूह का मानचित्र
**लंगकावी** (मलय: Langkawi Permata Kedah) अंडमान सागर में स्थित मलेशिया का एक द्वीपसमूह है जो पर्यटन के लिये जाना जाता है। इसमें १०४ द्वीप हैं, जो मलेशिया कि मुख्य भूमि से ३० किमी उत्तर-पश्चिम में स्थित है। जब समुद्र का पानी उतार पर होता है तो पांच और द्वीप सतह पर आ जाते हैं। यह मलेशिया के केदाह राज्य का भाग है। इन द्वीपों का कुल क्षेत्रफ़ल ५२८ वर्ग किमी है। पूरे द्वीपसमूह में एक द्वीप अन्य सभी द्वीपों से कहीं अधिक बड़ा है और उसका नाम भी लंगकावी द्वीप है।

विवरण
-----

यह मलेशिया एक बहुत सुंदर द्वीप है और यहां के प्राकृतिक सौंदर्य में विविधता भी पाई जाती है। लांगकवी द्वीप पर्यटन के लिये भी बहुत प्रसिद्ध है और १ जून २००७ को इसे युनेस्को द्वारा वैश्विक जियोपार्क का दर्जा दिया गया। भारतीय पर्यटक भी यहाँ बडी़ संख्या में जाते है। वहां जाने वाले भारतीयों में शॉपिंग करने वालों और प्राकृतिक सुंदरता को निहारने वालों की तो अच्छी संख्या है ही, उनकी संख्या भी है जो व्यावसायिक मीटिंग के लिये भी यहाँ जाते है। भारतीयों की संख्या में वृद्धि होने की कारण से वहां का पर्यटन विभाग सेवा क्षेत्र में लगे लोगों- टैक्सी ड्राइवरों, रेस्तरां ऑपरेटरों, शॉपिंग सेंटर कर्मचारियों, आदि के लिए विशेष हिन्दी के कोर्स चला रहा है ताकि भारतीय पर्यटकों को सुविधा रहे। भारतीयों के लिए खास टूरिस्ट पैकेज भी लाए जा रहे हैं। इस स्थान की पसंद इतनी है कि भारत के एक धनकुबेर ने हाल ही में अपनी शादी तक के लिए इसे चुन लिया था। लंगकावी की केबल कार और यहां का स्काई ब्रिज बहुत अनूठे हैं। स्काई ब्रिज समुद्र तल से ७०० मीटर ऊपर है। १२५ मीटर लंबा यह पैदल पुल आसमान में तैरता सा है। पुल की चौडाई १.८ मीटर है और दों स्थानों पर साढे तीन मीटर से अधिक चौड़े तिकोनाकार प्लेटफार्म हैं जहां बैठकर सुस्ताया और आसपास का दृश्य देखा जा सकता है।

चित्रदीर्घा
-----------

* लंगकावीलंगकावी
* लांगकवी आकाश पुल (स्काय ब्रिज)लांगकवी आकाश पुल (स्काय ब्रिज)

बाहरी कड़ियाँ
-------------

* लांगकवी को जियोपार्क का दर्जा दिया गया।

सन्दर्भ
-------

1. ↑  Mohamed Zahir Haji Ismail (2000). The Legends of Langkawi Archived 2016-05-12 at the Wayback Machine. Utusan Publications & Distributors.
**विडाल परीक्षण** (अंग्रेज़ी: Widal Test) एक सामान्य रक्त परीक्षण है जो टायफायड संक्रमण की जाँच के लिए किया जाता है। इसका विकास 1896 में हुआ तथा इसके आविष्कारक जॉर्जेस-फर्नांड विडाल के नाम पर इसका नामकरण किया गया। यह टायफायड या ब्रूसीलोसिस के लिए एक परोक्ष समूहन परीक्षण (indirect agglutination test) है। इसमें टायफायड बुख़ार पैदा करने वाले बैक्टीरिया को एक संक्रमित व्यक्ति से प्राप्त विशिष्ट एंटीबॉडी युक्त सीरम के साथ मिलाया जाता है। साल्मोनेला संक्रमण के मामलों में यह ओ-सोमा मिथ्या-सकारात्मक (false-positive) परिणाम दर्शाता है। विश्व के स्थानबद्ध रोगों (endemic) में आबादी में आँतों के बुख़ार, टायफायड टीकाकरण और एंटीबॉडी के सामान्य स्तर के किसी भी इतिहास को ध्यान में रखते हुए परीक्षण के परिणामों की सावधानीपूर्वक व्याख्या करने की आवश्यकता है। सभी सीरमविज्ञानी (Serological) परीक्षणों की तरह, निदान करने के लिए आवश्यक एंटीबॉडी स्तरों में वृद्धि में 7-14 दिन लगते हैं, जो शीघ्र निदान में इसकी उपयुक्तता को सीमित कर देता है। साल्मोनेला टायफी (और पैराटायफी) के निदान के अन्य साधनों में रक्त, मूत्र और मल के कल्चर (culture) शामिल हैं। ये जीव थायोसल्फेट से हाइड्रोजन सल्फाइड (H2S) का उत्पादन करते हैं और बिस्मथ सल्फाइट अगर जैसे अंतर माध्यमों (differential media) पर आसानी से पहचाने जा सकते हैं। टाइफीडॉट टायफायड का निदान सुनिश्चित करने के लिए उपयोग किया जाने वाला अन्य परीक्षण है। ट्यूबेक्स परीक्षण नामक एक नया सीरमविज्ञानी परीक्षण है लेकिन विडाल परीक्षण से किसी भी दृष्टि से बेहतर नहीं है। इसीलिए, टायफायड के निदान के लिए ट्यूबेक्स परीक्षण की संस्तुति नहीं की जाती है।

सन्दर्भ
-------

1. ↑  Olopoenia, Lateef A.; King, Aprileona L. (1 February 2000). "Widal agglutination test − 100 years later: still plagued by controversy". *Postgraduate Medical Journal* (अंग्रेज़ी में). **76** (892): 80–84. PMC 1741491. PMID 10644383. आइ॰एस॰एस॰एन॰ 0032-5473. डीओआइ:10.1136/pmj.76.892.80.
2. ↑  Cheesbrough; Monica (2006). *District Laboratory Practice in Tropical Countries* (English में) (2nd संस्करण). Norfolk: Cambridge University Press. पृ॰ 185. आई॰ऍस॰बी॰ऍन॰ 978-0-521-67631-1.सीएस1 रखरखाव: नामालूम भाषा (link)
3. ↑  CDC Yellow Book 2020: Health Information for International Travel (2019). Gary W. Brunette (संपा॰). *CDC Yellow Book 2020: Health Information for International Travel*. Jeffrey B. nemhauser. New York: Oxford University Press. आई॰ऍस॰बी॰ऍन॰ 978-0-19-092893-3.
4. ↑  Bakr WM, El Attar LA, Ashour MS, El Tokhy AM (2010). "TUBEX Test Versus Widal Test In The Diagnosis Of Typhoid Fever In Kafr El -Shekh, Egypt". *J Egypt Public Health Assoc*. **85** (5–6): 285–96. PMID 22054103.
**विट्ठलविपुल देव** स्वामी हरिदास जी के सर्वश्रेष्ठ भक्त है।

परिचय
-----

ये स्वामी हरिदास के मामा के पुत्र थे। विद्वानों के अनुसार ये स्वामी हरिदास से आयु में कुछ बड़े थे तथा ये स्वामी जी के समकालीन हैं। इनका निधन-काल वि ० सं ० १६३२ माना जा सकता है।  इनका जन्म कहाँ हुआ यह निश्चित नहीं है लेकिन यह सर्वसम्मत है कि स्वामी हरिदास के जन्म के बाद आप उनके पास राजपुर में ही रहते थे और स्वामी जी के विरक्त होकर वृन्दावन आ जाने पर आप भी वृन्दावन आ गये। आयु में बड़े होने पर भी स्वामी हरिदास का शिष्यत्व स्वीकार किया। ये बाल्यकाल से ही स्वामी जी से प्रभावित थे और उन्हें एक महापुरुष मानते थे। स्वामी जी की अंतर्ध्यान उपरान्त ये गादी पर बैठे किन्तु स्वामी जी के वियोग की भावना इतनी प्रवल थी एक सप्ताह बाद ही इनका निकुंज गमन हो गया।

रचनाएँ
------

* चालीस स्फुट पद एवं कवित्त

माधुर्य भक्ति का वर्णन
----------------------

विट्ठलविपुल देव के उपास्य श्यामा-श्याम परम रसिक हैं। ये नित्य -किशोर सदा विहार में लीन रहते हैं। इनकी वह निकुंज-क्रीड़ा केलि रस-पागी होने पर प्रेम-परक होने के कारण सदा भक्तों का मंगल विधान करती है। विट्ठलविहारी देव ने नित्य विहारी को ही उपास्य स्वीकार किया है ,कुछ लीला परक पदों में उनका नित्य-नव सम्बन्ध सूचित होता है :

मिलि खेलि मोहन सो करि मनभायो।
कुंज बिहारीलाल रसबस बिलसत मेरे तन मन फूलि अपनो कर पायो।।
तुम बिन दुलहिन ए दिन दूलह सघन लता गृह मंडप छायो।
कोकिल मधुपगन परेगी भाँवरी तहाँ श्री विट्ठलविपुल मृदंग बजायो।।
उपास्य -युगल की लीलाओं का गान एवं ध्यान ही इनकी उपासना है। अतः इन्होंने युगल की प्रातःकाल से निशा-पर्यन्त होने वाली सभी लीलाओं का गान अपनी वाणी में किया है। इनमें से वन-विहार ,झूलन, वीणा -वादन-शिक्षा आदि लीलाएं उल्लेखनीय हैं। जिनकी बाँसुरी की तान सुनकर चार,अचर सभी मोहित हो जाते हैं। उन्हीँ विहारीजू को वीणा सिखाती हुई श्यामाजू का यह वर्णन भाव और भाषा दोनों दृष्टियों से सुन्दर है :

प्यारी पियहि सिखावति बीना।
ताल बंध्यान कल्यान मनोहर इत मन देह प्रवीना।।
लेति सम्हारि- सम्हारि सुघरवर नागरि कहति फबीना।
श्री विट्ठलविपुल विनोद बिहारी कौ जानत भेद कवीना।।

बाह्य स्रोत
-----------

* ब्रजभाषा के कृष्ण-काव्य में माधुर्य भक्ति :डॉ रूपनारायण :हिन्दी अनुसन्धान परिषद् दिल्ली विश्वविद्यालय दिल्ली के निमित्त :नवयुग प्रकाशन दिल्ली -७

सन्दर्भ
-------

1. ↑
2. ↑  "संग्रहीत प्रति". मूल से 22 मार्च 2018 को पुरालेखित. अभिगमन तिथि 8 जून 2017.
early signs: swelling of tigh, with leg hanged up, and tail raised (arrows)
Recovered calf after removing of all necrosed tissue
**लंगडा बुखार** (Blackleg या 'ब्लैक क्वार्टर' या BQ) साधारण भाषा में जहरबाद, फडसूजन, काला बाय, कृष्णजंधा, लंगड़िया, एकटंगा आदि नामों से भी जाना जाता है। यह रोग प्रायः सभी स्थानों पर पाया जाता है लेकिन नमी वाले क्षेत्रों में व्यापक रूप से फैलता है। 

मुख्य रूप से इस रोग से गाय, भैंस एवं भेंड़ प्रभावित होती है। यह रोग छह माह से दो साल तक की आयु वाले पशुओं में अधिक पाया जाता है। यह रोग 'लंगड़ी बीमारी' के नाम से प्रसिद्ध है। यह गौ जाति में प्रायः तथा भैस और भेड़ों में कभी-कभी होने वाला छिटपुट अथवा महामारी प्रकृतिवाला जीवाणु (बैक्टिरिया) से पैदा होने वाला पशु रोग है (clostridium choviai bacteria)जिसमें साधारण ज्वर तथा मांसल भाग का दर्दयुक्त सूजन एवं लंगड़ापन प्रमुख लक्षण है। युवा तथा स्वस्थ पशु ज्यादा प्रभावित होते हैं।

रोग के लक्षण
------------

यह रोग गो-पशुओं में अधिक होता है। इस रोग में पशु को तेज बुखार आता है तथा उसका तापमान १०६ डिग्री फॉरेनाइट से १०७ फॉरेनाइट तक पहुंच जाता है। पशु सुस्त होकर खाना पीना छोड देता है। पशु के पिछली व अगली टांगों के ऊपरी भाग में भारी सूजन आ जाती है। जिससे पशु लंगड़ा कर चलने लगता है या फिर बैठ जाता है। तथा सूजन वाले स्थान को दबाने पर कड़-कड़ की आवाज़ आती है। पशु चलने में असमर्थ होता है। यह रोग प्रायः पिछले पैरों को अधिक प्रभावित करता है एवं सूजन घुटने से ऊपर वाले हिस्से में होती है। यह सूजन शुरू में गरम एवं कष्टदायक होती है जो बाद में ठण्ड एवं दर्दरहित हो जाती है। पैरों के अतिरिक्त सूजन पीठ, कंधे तथा अन्य मांसपेशियों वाले हिस्से पर भी हो सकती है। सूजन के ऊपर वाली चमडी सूखकर कडी होती जाती है। 

पशु का उपचार शीघ्र करवाना चाहिए क्योंकि इस बीमारी के जीवाणुओं द्वारा हुआ ज़हर शरीर में पूरी तरह फ़ैल जाने से पशु की मृत्यु हो जाती है। इस बीमारी में प्रोकेन पेनिसिलीन काफी प्रभावशाली है। इस बीमारी के रोग निरोधक टीके लगाए जाते है।

**मृत्यु दर** : 80-100 प्रतिशत।

रोकथाम एवं बचाव
---------------

* वर्षा ऋतु से पूर्व इस रोग का टीका लगवा लेना चाहिए। यह टीका पशु को ६ माह की आयु पर भी लगाया जाता है।
* रोगग्रस्त पशुओं को स्वस्थ पशुओं से अलग कर देना चाहिए।
* भेडों में ऊन कतरने से तीन माह पूर्व टीकाकरण करवा लेना चाहिये क्योंकि ऊन कतरने के समय घाव होने पर जीवाणु घाव से शरीर में प्रवेश कर जाता है जिससे रोग की संभावना बढ जाती है।
* सूजन को चीरा मारकर खोल देना चाहिये जिससे जीवाणु हवा के सम्पर्क में आने पर अप्रभावित हो जाता है।

### उपचार

पेनिसिलीन, सल्फोनामाइड, टेट्रासाइक्लीन ग्रुप के एंटिबा योटिक्स का सपोर्टिव औषधि के साथ उपयोग, बीमारी की तीव्रता तथा पशु की स्थिति के अनुसार लाभकारी है। सूजन वाले भाग में चीरा लगाकर 2 प्रतिशत हाइड्रोजन पेरोक्साइड तथा पोटाशियम परमैंगनेट से ड्रेसिंग किया जाना लाभकारी है।

इन्हें भी देखें
---------------

* गलाघोंटू
* मुंहपका-खुरपका रोग

बाहरी कड़ियाँ
-------------

* पशुओं के संक्रामक रोग, लक्षण एवं बचाव[*मृत कड़ियाँ*]
* Blackleg and Other Clostridial Diseases
* Blackleg - Cattle.com
* पशुओं को बीमारी से बचाने के लिये पशुपालकों को सलाह


|  |  |
| --- | --- |
|  |  विकिमीडिया कॉमन्स पर ***Blackleg (disease)*** से सम्बन्धित मीडिया है।  |
जर्मनी में एक राजमार्ग जिसमें एक-दूसरे से विपरीत दिशा में जाने वाले दो वाहनमार्ग हैं
**वाहनमार्ग** (Carriageway) किसी सड़क की चौड़ाई का वह अंश होता है जिसमें वाहनों को एक ओर से दूसरी ओर जाने के लिए कोई भौतिक रुकावट नहीं होती है। अक्सर एक वाहनमार्ग दो या उस से अधिक लेन में विभाजित होता है जिसमें वाहनों को लेन बदलने से कोई भौतिक रुकावट नहीं होती। द्विदिशा मार्गों में सड़क को दो वाहनमार्गों में विभाजित करा जाता है और इन दोनों के बीच कम ऊँचाई की दीवार, पौधों की कतार, या अन्य वस्तुएँ डाल लगा दी जाती हैं जो वाहनों को एक वाहनमार्ग से दूसरे वाहनमार्ग में प्रवेश करने से रोकती हैं।

इन्हें भी देखें
---------------

* लेन
* द्विदिशा मार्ग
* सड़क

सन्दर्भ
-------

1. ↑  "Multi-lane carriageways (133-143)". *Highway Code*. A dual carriageway is a road which has a central reservation to separate the carriageways.
2. ↑  "Railroad-Highway Grade Crossing Handbook - Revised Second Edition August 2007 - Glossary". Federal Highway Administration. The portion of a highway, including shoulders, for vehicular use. A divided highway has two or more roadways.
चित्र:Nanny of the Maroons Jamaican National Hero from $500 note.jpg 500 जमैका डॉलर के बैंकनोट से नानी का चित्रण।
 1717 में जमैका
मैरून ओएनएच की **रानी नानी, दादी नानी** या **नानी** (सी। 1686 - सी। 1733), जमैका मैरून की 18 वीं शताब्दी की नेता थीं। उसने पूर्व में गुलाम अफ्रीकियों के एक समुदाय का नेतृत्व किया जिसे विंडवर्ड मारून कहा जाता है।  18वीं शताब्दी की शुरुआत में, नानी के नेतृत्व में, विंडवर्ड मारूनों ने जमैका की कॉलोनी में ब्रिटिश अधिकारियों के खिलाफ कई वर्षों तक छापामार युद्ध लड़ा, जिसे पहले मरून युद्ध के रूप में जाना जाता है।

उसके बारे में जो कुछ भी जाना जाता है, वह मौखिक इतिहास से आता है, क्योंकि बहुत कम पाठ्य साक्ष्य मौजूद हैं। मरून किंवदंती के अनुसार, रानी नानी का जन्म आज के घाना में अशांति लोगों के घाना में हुआ था।  मौखिक परंपरा और कम से कम एक दस्तावेजी स्रोत के अनुसार, उसे कभी गुलाम नहीं बनाया गया था।  हालांकि व्यापक रूप से यह माना जाता था कि वह एक गुलाम के रूप में जमैका पहुंची, लेकिन वह जमैका कैसे पहुंची, यह निश्चित नहीं है।

युद्ध के वर्षों के दौरान, अंग्रेजों को पूर्वी जमैका के विंडवर्ड मैरून के साथ अपने मुठभेड़ों में महत्वपूर्ण नुकसान उठाना पड़ा। मैरून ने अंग्रेजों के खिलाफ अपनी सफलता का श्रेय नानी द्वारा अलौकिक शक्तियों के सफल उपयोग को दिया, लेकिन इतिहासकारों का तर्क है कि गुरिल्ला युद्ध की मरून महारत ने उनकी सफलता में महत्वपूर्ण भूमिका निभाई। युद्ध के मैदान में उन्हें हराने में विफल रहने के बाद, अंग्रेजों ने शांति के लिए मुकदमा दायर किया, 20 अप्रैल 1740 को उनके साथ एक संधि पर हस्ताक्षर किए।  संधि ने शत्रुता को रोक दिया, मरूनों के लिए राज्य द्वारा स्वीकृत स्वतंत्रता प्रदान की, और नानी और उनके अनुयायियों को 500 एकड़ भूमि प्रदान की। भूमि अनुदान पर बना यह गांव आज भी खड़ा है और आज भी इसे मूर टाउन कहा जाता है। इसे न्यू नैनी टाउन के नाम से भी जाना जाता है। मूर टाउन के आधुनिक सदस्य 20 अप्रैल 1740 को छुट्टी के रूप में मनाते हैं।

1975 में, जमैका की सरकार ने नानी को एक नेता, सैन्य रणनीतिकार और रणनीतिकार के रूप में अपनी सफलता का जश्न मनाते हुए अपनी एकमात्र महिला राष्ट्रीय नायक घोषित किया।  उसकी छवि जमैका के 500 डॉलर के नोट पर भी है जिसे जमैका के कठबोली में नानी कहा जाता है।

संदर्भ
------

संदर्भ

1. ↑  Bilby, Kenneth M. (2005). *True-born maroons*. Gainesville: University Press of Florida. पपृ॰ 150–156. OCLC 61821888. आई॰ऍस॰बी॰ऍन॰ 0813028736.
2. 1 2 3  Gottlieb, Karla Lewis (2000). *The mother of us all : a history of Queen Nanny, leader of the Windward Jamaican Maroons*. Trenton, NJ: Africa World Press. पृ॰ 95. OCLC 38061550. आई॰ऍस॰बी॰ऍन॰ 0865435642.
3. ↑  Zips, Werner (2011). *Nanny's Asafo warriors : the Jamaican Maroons' African experience*. Kingston: Ian Randle Publishers. पृ॰ 70. OCLC 852941442. आई॰ऍस॰बी॰ऍन॰ 9789766376659.
विद्युत शक्ति का उत्पादन, ट्रांसमिशन, वितरण और उपयोग (अलग-अलग रंगों में)
किसी विद्युत परिपथ में जिस दर से विद्युत उर्जा स्थानान्तरित होती है उसे **विद्युत शक्ति** (Electric power) कहते हैं। इसका एसआई मात्रक 'वाट' (W) है।

किसी परिपथ के दो नोडों के बीच विभवान्तर **v(t)** हो तथा इस शाखा में धारा **i(t)** हो तो उस शाखा द्वारा ली गयी विद्युतशक्ति,

{\displaystyle p(t)=v(t)\cdot i(t)}

रैखिक परिपथ में विद्युतशक्ति
----------------------------

**P**, **Q** और **S**
आभासी शक्ति (S), वास्तविक शक्ति P तथा रिएक्टिव शक्ति Q के बीच सम्बन्ध का चित्रात्मक निरूपण
{\displaystyle p(t)=v(t)i(t)=Ri^{2}(t)={\frac {v^{2}(t)}{R}}}
यदि धारा का मान अपरिवर्तनशील (कांस्टैन्ट) हो तो,

{\displaystyle P=RI^{2}=VI={\frac {V^{2}}{R}}}
एक-फेजी साइनस्वायडल धारा वाले परिपथ में विद्युत शक्ति,

{\displaystyle P=V\_{\mathrm {eff} }I\_{\mathrm {eff} }\cdot \cos {\varphi }}

  

{\displaystyle Q=V\_{\mathrm {eff} }I\_{\mathrm {eff} }\cdot \mathrm {sen} \,{\varphi }}

तीन फेजी प्रणाली
----------------

{\displaystyle P=P\_{1}+P\_{2}+P\_{3}\;}
{\displaystyle Q=Q\_{1}+Q\_{2}+Q\_{3}\;}
{\displaystyle P\_{A}={\sqrt {P^{2}+Q^{2}}}}

  

{\displaystyle P=3\cdot V\_{f\_{eff}}I\_{f\_{eff}}\cos {\varphi }={\sqrt {3}}\cdot V\_{l\_{eff}}I\_{l\_{eff}}\cos {\varphi }}
{\displaystyle Q=3\cdot V\_{f\_{eff}}I\_{f\_{eff}}\sin {\varphi }={\sqrt {3}}\cdot V\_{l\_{eff}}I\_{l\_{eff}}\sin {\varphi }}
{\displaystyle P\_{A}=3\cdot V\_{f\_{eff}}I\_{f\_{eff}}={\sqrt {3}}\cdot V\_{l\_{eff}}I\_{l\_{eff}}}.

नॉनसाइनस्वायडल आवर्ती प्रणाली
-----------------------------

{\displaystyle P={\frac {1}{T}}\int \_{T}p(t)\,dt=\sum \_{n}V\_{{eff}\_{n}}I\_{{eff}\_{n}}\cdot \cos {\varphi \_{n}}=\sum \_{n}P\_{n}}
{\displaystyle Q=\sum \_{n}V\_{{eff}\_{n}}I\_{{eff}\_{n}}\cdot \sin {\varphi \_{n}}=\sum \_{n}Q\_{n}}
{\displaystyle P\_{A}=V\_{eff}\cdot I\_{eff}={\sqrt {\sum \_{n}V\_{{eff}\_{n}}^{2}}}\cdot {\sqrt {\sum \_{n}I\_{{eff}\_{n}}^{2}}}}
{\displaystyle D^{2}=P\_{A}^{2}-(P^{2}+Q^{2})}

इन्हें भी देखें
---------------

* शक्ति गुणांक
* विद्युतशक्ति का प्रेषण
* विद्युत शक्ति प्रणाली (पॉवर सिस्टम)
* विद्युत शक्ति का अनुकूलन
* शक्ति संचरण
* शक्ति
* उर्जा
* वोल्ट-अम्पीयर
शिबि की दयालुता
पुरूवंशी नरेश **शिबि** उशीनर देश के राजा थे। वे बड़े परोपकारी धर्मात्मा राजा थे। उनके यहां से कोई याचक खाली हाथ नहीं लौटता था। इनकी संपति परोपकार के लिए थी और शक्ति आर्त की रक्षा के लिए। वे अजातशत्रु थे। इनकी प्रजा सुखी संतुष्ट थी। राजा सदैव भगवद अराधना में लीन रहते थे। शिबि अपनी त्याग बुद्धि के लिए बहुत प्रसिद्ध थे।

इनकी कथा मूलतः महाभारत में है। 
तेरहवीं सदी के जैन कवि बालचंद्र सूरि ने करुणावज्रायुध में यह कहानी राजा वज्रायुध के नाम से कही है। कथा का प्रारूप जातक कथा के बोधिसत्व के समान है।

शिबि की कथा
-----------

शिबि की त्याग की भावना तात्कालिक और अस्थायी है या उनके स्वभाव का स्थायी गुण, इसकी परीक्षा करने के लिए इंद्र और अग्नि ने एक योजना बनायी। अग्नि ने एक कबूतर का रूप धारण किया और इन्द्र ने एक बाज का। कबूतर को अपना आहार बनाने के लिए बाज ने उसका शिकार करने के लिए पीछा किया। कबूतर तेजी से उड़ता हुआ राजा शिबि के चरणों में जा पड़ा और बोला- मेरी रक्षा कीजिए। शिबि ने उसे रक्षा का आश्वासन दिया। पीछे-पीछे बाज भी आ पहुंचा। उसने शिबि से कहा, महाराज! मैं इस कबूतर का पीछा करता आ रहा हूं और इसे अपना आहार बना कर अपनी भूख मिटाना चाहता हूं, यह मेरा भक्ष्य है। आप इसकी रक्षा न करें।

शिबि ने बाज से कहा, इस पक्षी को अभय प्रदान किया है। इसे कोई मारे यह मैं कभी सह नहीं सकता। तुम्हें अपनी भूख मिटाने के लिए मांस चाहिए, सो मैं तुम्हें अपने शरीर से इस कबूतर के वजन के बराबर मांस काटकर देता हूं। उन्होंने एक तराजू मंगवाई और उसके एक पलड़े में कबूतर को रख दिया। दूसरे पलड़े में महाराज शिबि अपने शरीर से मांस काटकर डालने लगे। काफी मांस काट डाला किंतु कबूतर वाला पलड़ा तनिक भी नहीं हिला और अंत में महाराज शिबि स्वयं उस पलड़े पर जा बैठे और बाज से बोले, मेरा पूरा शरीर तुम्हारे सामने है, आओ भोजन करो।

महाराज शिबि की त्याग बुद्धि को स्वीकार करते हुए अग्नि और इंद्र अपने स्वाभाविक रूप में प्रकट हुए और महाराज शिबि को भी उठा कर खड़ा कर दिया। उन्होंने शिबि की त्याग भावना की बड़ी प्रशंसा की, आशीर्वाद दिया और फिर चले गए।

उशीनर
-----

उशीनरों का प्रदेश मध्यदेश था। कौषीतकि उपनिषद् में उशीनर, मत्स्यों, कुरु, पांचालों एवं वंशों की श्रेणी में परिगणित हुए हैं। महाभारत के अनुसार उशीनरों ने यमुना की पार्श्ववर्ती नदियों के किनारे यज्ञ किया था (महाभारत, ३,१३०,२१)। पाणिनि ने अपने कई सूत्रों में उशीनर देश का उल्लेख किया है (अष्टाध्यायी, २, ४, २०; ४, २, ११८)। उसकी राजधानी भोजनगर थी (महाभारत ४, ११८, २)। महाभारत तथा जातक कथाओं में उशीनर और उनके पुत्र शिवि का उल्लेख मिलता है।

बाहरी कड़ियाँ
-------------

* राजा शिबि ने दिखाई थी धर्म की महानता... (वेबदुनिया)
बाल पॉइंट पेन
**लेखनी**, **कलम** या **पेन** वह वस्तु है जिससे कागज पर स्याही द्वारा लिखा जाता है। कलम से बहुत से अन्य चीजों पर भी लिखा जाता है। प्राचीन काल से लेकर आजतक अनेक प्रकार की लेखनियाँ प्रयोग की जातीं हैं जैसे नरकट की कलम, पंख से बनी कलम, फ़ाउंटेन पेन, बॉल-पॉइंट पेन (गेंद-मुखी कलम) आदि।

एक बाल-पॉइंट कलम
कलम की इतिहास - आज हमको प्राचीन समय का इतिहास चित्रों के माध्यम से पता चलता है । पहले कलम का निर्माण इराक के लोगों ने किया था । इराक से ही कलम से लिखने की शुरुआत हुई थी । उसके बाद मिस्र के लोगों ने रीड कलम का निर्माण किया था । कोई वर्षों तक रीड कलम से लिखने का काम जाता रहा था । इसके बाद मिस्र के ही लोगों ने फाउंटेन कलम का निर्माण किया और सभी फाउंटेन पेन से लिखने लगे थे । भारत में कलम की शुरुआत 5000 वर्ष पहले हुई थी । 1300 ईसवी पूर्व रोमन ने एक धातु का कलम बनाया था । प्राचीन समय में हड्डियों के माध्यम से भी लिखने का काम किया जाता था । समय बीतने अनुसार नए-नए लिखन के खोजे गए थे और नए नए कलम का आविष्कार हुआ था । अंग्रेजों का विरोध करने के लिए कलम का सहारा लिया गया था । कोई स्वतंत्रता सेनानी कलम के माध्यम से अंग्रेजों के विरुद्ध लेख लिखते थे और इन लेखों को पढ़कर भारत के लोगों इंदौर देशहित की भावना जागी थी । कलम से ही मनुष्य को ज्ञान प्राप्त हुआ था ।

बाहरी कड़ियाँ
-------------

* कलम का इतिहास
* Writing Instrument Manufacturers Association
* Photo of Flair Fi Fo Fum package
* कलम घुमाने कि कला
एक **लोक चिकित्सक** एक बिना लाइसेंस वाला व्यक्ति है जो पारंपरिक प्रथाओं, हर्बल उपचार और सुझाव की शक्ति का उपयोग करके उपचार की कला का अभ्यास करता है।

संस्कृति के आधार पर, मरहम लगाने वाले को किसी प्रकार का प्रशिक्षण प्राप्त हो सकता है या अपने माता-पिता से उपचार के कुछ "उपहार" भी विरासत में मिले होंगे।

नानी महिलाएं
------------

दक्षिणी एपलाचिया और ओज़ार्क्स में **नानी महिलाओं को** मरहम लगाने वाले और दाइयों के रूप में जाना जाता है, कुछ शिक्षाविदों ने 1880 के दशक से 1930 के दशक तक अभ्यास करने का दावा किया था। उन्हें आमतौर पर समुदाय की बड़ी महिलाएं माना जाता है और हो सकता है कि वे दक्षिणी एपलाचिया के गरीब ग्रामीण क्षेत्रों में स्वास्थ्य देखभाल के एकमात्र चिकित्सक हों। उनके बारे में अक्सर सोचा जाता है कि उन्होंने अपेक्षित या भुगतान प्राप्त नहीं किया था, और हर्बल उपचार और प्रसव पर अधिकारियों के रूप में उनका सम्मान किया जाता था। उनका उल्लेख जॉन सी. कैंपबेल ने *द सदर्न हाइलैंडर एंड हिज़ होमलैंड* में किया है:

कथित कैंसर उपचार
----------------

एपलाचिया में लोक चिकित्सा में ऐतिहासिक रूप से त्वचा कैंसर के इलाज के गैर-पारंपरिक तरीके शामिल हैं। उदाहरण के लिए, 1900 की शुरुआत में, थॉमस राउले कार्टर नाम का एक वर्जिनियन व्यक्ति अपनी दाई के काम के अलावा त्वचा के कैंसर को ठीक करने के लिए प्रसिद्ध हो गया।  यद्यपि वे एक मंत्री थे, उनका उपचार एक उच्च शक्ति में विश्वास के बजाय विशिष्ट जड़ी-बूटियों और पौधों के उपयोग या अंतर्ग्रहण पर केंद्रित था। कार्टर ने अपने फार्मूले को गुप्त रखा, यहां तक कि अपने करीबी परिवार से भी, और कई लोगों के घावों और त्वचा की स्थिति के लिए इलाज किया जो कैंसर माना जाता था। 

1. 1 2  Cavender, Anthony (1996). "Local unorthodox healers of cancer in the Appalachian South". *Journal of Community Health*. **21** (5): 359–374. PMID 8894962. आइ॰एस॰एस॰एन॰ 0094-5145. डीओआइ:10.1007/bf01702788.
प्रतापगढ़ में जाखम नदी
**सीतामाता वन्यजीव अभयारण्य**422.94 वर्गकिलोमीटर में फैला है, जो जिला मुख्यालय बांसवाड़ा से केवल ४० किलोमीटर, उदयपुर से १०० और चित्तौडगढ़ से करीब ६० किलोमीटर दूर है। यह अद्वितीय अभयारण्य प्रतापगढ़ जिले में, राजस्थान के दक्षिण-पश्चिम क्षेत्र में अवस्थित है, जहाँ भारत की तीन पर्वतमालाएं- अरावली, विन्ध्याचल और मालवा का पठार आपस में मिल कर ऊंचे सागवान वनों की उत्तर-पश्चिमी सीमा बनाते हैं। आकर्षक जाखम नदी, जिसका पानी गर्मियों में भी नहीं सूखता, इस वन की जीवन-रेखा है।

यहां की सबसे ज्यादा महत्वपूर्ण वन्यजीव प्रजातियों में उड़न गिलहरी और चौसिंघा (four Horned Antelope) हिरण उल्लेखनीय हैं। यहां स्तनधारी जीवों की ५०, उभयचरों की ४० और पक्षियों की ३०० से ज्यादा प्रजातियां पाई जाती हैं। भारत के कई भागों से कई प्रजातियों के पक्षी प्रजनन के लिए यहां आते हैं।

वृक्षों, घासों, लताओं और झाडियों की बेशुमार प्रजातियां इस अभयारण्य की विशेषता हैं, वहीं अनेकानेक दुर्लभ औषधि वृक्ष और अनगिनत जड़ी-बूटियाँ अनुसंधानकर्ताओं के लिए शोध का विषय हैं। वनों के उजड़ने से अब वन्यजीवों की संख्या में कमी आती जा रही है।

प्रतापगढ़ इतिहास के आरम्भ से ही प्रकृति की नायाब संपदा से धनी क्षेत्र रहा है। इस के उत्तर-पश्चिमी हिस्से में मूल्यवान सागवान के बड़े सघन जंगल थे, इसलिए अंग्रेज़ी शासन के दौर में इस वन-संपदा के व्यवस्थित देखरेख की गरज से एक अलग महकमा-जंगलात, १८२८ ईस्वी में कायम किया गया. यहीं ऐसे स्थान भी हैं जहाँ सूरज की किरण आज तक ज़मीन पर नहीं पडी!

स्थानीय लोगों की मान्यता है कि त्रेता युग (रामायण काल) में, राम द्वारा बहिष्कृत कर दिए जाने के बाद सीता ने यहीं अवस्थित महर्षि वाल्मीकि के आश्रम में न केवल निवास किया था, बल्कि उसके दोनों पुत्रों- लव और कुश का जन्म भी यहीं वाल्मीकि आश्रम में हुआ था। यहां तक कि सीता अंततः जहाँ भूगर्भ में समा गयी थी, वह स्थल भी इसी अभयारण्य में स्थित है!
सेंकडों सालों से सीता से प्रतापगढ़ के रिश्तों के सम्बन्ध में इतनी प्रबल लोक-मान्यताओं के चलते यह स्वाभाविक ही था कि अभयारण्य का नामकरण सीता के नाम पर किया जाता.

आज भी यह प्रतापगढ़ का सर्वाधिक महत्वपूर्ण पर्यटक स्थल है- प्रकृति-प्रेमियों के बीच वनस्पतियों और पशु-पक्षियों की विविधता के लिहाज़ से उत्तर भारत के अनोखे अभयारण्य के रूप में लोकप्रिय हो सकने की अनगिनत संभावनाओं से भरपूर, किन्तु अपेक्षित पर्यटक-सुविधाओं के सर्जन और विस्तार के लिए यह सघन वन-क्षेत्र अब भी पर्यटन और वन विभागों की पहल की बाट जोह रहा है! प्रकृति की इस नायाब निधि को क्षरण और मनुष्यों के अनावश्यक हस्तक्षेप से बचाने के लिए इसे राष्ट्रीय उद्यान बनवाने के लिए वर्त्तमान जिला प्रशासन और वन विभाग के संयुक्त प्रयास तेज किये जा रहे हैं।
यहाँ पाई जाने वाली उड़न गिलहरियों को स्थानीय भाषा में आशोवा नाम से जाना जाता है इसका वैज्ञानिक नाम रेड फ्लाइंग स्किवरल 
पेटोरिस्टा एल्बी वेंटर है। यह अभयारण्य चौसिंगा के प्रमुख राष्ट्रीय स्थलों में से एक है। यह चौसिंगा की जन्म भूमि के नाम से भी जाना जाता है। चौसिंगा एंटी लॉप प्रजाति का दुर्लभतम वन्य जीव हैं जिसे स्थानीय भाषा में भेडल भी कहा जाता है।यह जंगली मुर्गों के अलावा पेंगोलिन (आडाहुला) जैसा दुर्लभ वन्य जीव भी पाया जाता है।
इस अभयारण्य में आर्किड एवं विशाल वृक्षीय मकड़ियाँ भी पायी गयी हैं। भारत के कई भागों से कई प्रजातियों के पक्षी प्रजनन के लिए यहां आते है।
Quotation

ईश्वरीय नाम में आस्था अंध विश्वास नहीं है। तुम उसे पुकारो। तुम उसे चाहे कैसे पुकारो- खड़े हुए, बैठे हुए, खाते हुए, सोने से पहले- जब भी जैसे भी तुम उसे बुलाओगे, - तुम परम शांति को उपलब्ध होगे । :{{{1}}} 

 
 श्री श्री सीतारामदास ओंकारनाथ (१७ फरवरी १८९२ - ६ दिसंबर १ ९८२) भारत के पश्चिम बंगाल राज्य के एक सुप्रसिद्ध वैष्णव संत थे जो कि १९वीं शताब्दी के भक्ति पंथ के आध्यात्मिक सितारे और एक अप्रतिम लोक कल्याणकारी विभूति थे। लोगों के बीच में वे "श्री श्री ठाकुर सीतारामदास ओंकारनाथ" के नाम से जाने जाते थे । इस नाम में"ओंकार" सर्वोच्च ब्रह्मांडीय ज्ञान का और परम चेतना की उपलब्धि का प्रतीक है । लोग मानते थे कि उनके रूप में साक्षात कलियुग ने ही दिव्य अवतार लिया है जिन्होंने सनातन धर्म और वैदिक आध्यात्मिक पथ के सिद्धांतों को दुनिया भर के अनगिनत भक्तों के लिए सुलभ किया, जिसमें मुख्य जोर और सर्वोपरि महत्व "हरे कृष्ण हरे राम" के दिव्य जप [नाम संकीर्तन] लाभ पर  दिया गया। "हरे कृष्ण हरे राम" को सर्वव्यापी "तारक ब्रह्म नाम" के रूप में माना जाता है जो कलियुग में आत्मा का उद्धार करता है और "मोक्ष" या जन्म और मृत्यु के चक्र से मुक्ति  प्रदान करता है। 


1. ↑  "Shri Shri Sitaramdas Omkarnath Thakur « Shri Somnath Mahadev". मूल से 4 मार्च 2016 को पुरालेखित. अभिगमन तिथि 2015-04-05.
2. ↑  Supe, Raj (2011). *Cloudburst of a Thousand Suns*. Dehli: Celestial Books. आई॰ऍस॰बी॰ऍन॰ 978-9-38111-562-6.
**वो सात दिन** 1983 की हिन्दी भाषा की फ़िल्म है। इसका निर्देशन बापू ने किया है। सुरिन्द्र कपूर और बोनी कपूर द्वारा निर्मित, इसमें अनिल कपूर, पद्मिनी कोल्हापुरे और नसीरुद्दीन शाह हैं। यह अनिल कपूर की किसी हिन्दी फिल्म में पहली मुख्य भूमिका थी। संगीत लक्ष्मीकांत प्यारेलाल ने दिया था जबकि आनन्द बक्शी ने गीत लिखे थे।

संक्षेप
-------

माया (पद्मिनी कोल्हापुरे) अपनी शादी के दिन आत्महत्या का प्रयास करती है। माया का पति, डॉ. आनंद (नसीरुद्दीन शाह) उसका इलाज करता है और उसे पता चलता है कि उसने आत्महत्या का प्रयास किया था। जब माया को होश आता है, तो वह डॉ. आनंद को अपना रहस्य बताती है। वह ये शादी नहीं करना चाहती थी और उसे ऐसा करने के लिये मजबूर किया गया था।

कहानी पीछे चली जाती है, जहां एक नया गायक प्रेम (अनिल कपूर) और उसका साथी छोटू, माया के घर आते हैं। माया के लिए यह पहली नजर का प्यार है क्योंकि उसे भोले, मासूम प्रेम से प्यार हो जाता है। हालाँकि, प्रेम, एक सच्चा संगीतकार बनने की इच्छा रखते हुए, माया को अस्वीकार करता रहता है। वह माया से प्यार करता है लेकिन उसका मानना है कि वह उसके लायक नहीं है। बाद में वे एक-दूसरे के प्रति अपने प्यार का इज़हार करते हैं और भागने की योजना बनाते हैं। उनके भागने के दिन, प्रेमियों को माया के माता-पिता पकड़ लेते हैं। परिणामस्वरूप, प्रेम और उसके साथी को घर से बाहर निकाल दिया जाता है और माया को डॉ. आनंद से शादी करने के लिए मजबूर होना पड़ता है।

कथानक वर्तमान की ओर आती है, जहां डॉ. आनंद उसे विश्वास दिलाते हैं कि उन्होंने केवल अपनी बीमार मां, सावित्री (दीना पाठक) के कारण उससे शादी की थी। डॉ. आनंद अपनी मां की मृत्यु के बाद दोनों प्रेमियों को एक करने का वादा करता है। अपने प्रवास के दौरान, माया डॉ. आनंद की बेटी (सुचित्रा त्रिवेदी) से भावनात्मक रूप से जुड़ जाती है। इस बीच, डॉ. आनंद प्रेम को खोजते हैं। जब उनकी मां की मृत्यु हो जाती है, तो डॉ. आनंद प्रेम और माया को फिर से मिलाते हैं। हालाँकि, उसकी कोशिशें बेकार चली जाती है क्योंकि माया डॉ. आनंद को छोड़ने से इंकार कर देती है। प्रेम डॉ. आनंद और माया को यह कहते हुए छोड़ देता है कि यह समाज की नज़र में ठीक नहीं है।

मुख्य कलाकार
------------

* अनिल कपूर — प्रेम प्रताप
* पद्मिनी कोल्हापुरे — माया आनंद
* नसीरुद्दीन शाह — डा. आनंद
* राजू श्रेष्ठ — छोटू
* नीलू फुले — माया के नाना
* आशालता वाबगांवकर — माया की माता
* दीना पाठक — सावित्री
* जगदीप — गंगा प्रसाद

संगीत
-----

सभी गीत आनन्द बक्शी द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "कंगना होये होये कंगना" | शब्बीर कुमार, लता मंगेशकर | 6:33 |
| 2. | "अनाड़ी का खेलना" | आशा भोंसले | 4:39 |
| 3. | "प्यार किया नहीं जाता" | शब्बीर कुमार, लता मंगेशकर | 6:52 |
| 4. | "पायलिया झंकार मोरी" | सुरेश वाडकर, कविता कृष्णमूर्ति | 2:00 |
| 5. | "मेरे दिल से दिल्लगी ना कर" | किशोर कुमार, अनुराधा पौडवाल | 7:00 |

बाहरी कड़ियाँ
-------------

* *वो सात दिन*  इंटरनेट मूवी डेटाबेस पर
***जन्नत*** एक भारतीय टेलीविजन धारावाहिक है जो 2001 में डीडी मेट्रो चैनल पर प्रसारित हुआ और बाद में उसी वर्ष दिसंबर 2001 से 2002 तक स्टार प्लस पर प्रसारित हुआ

यह शो संजय खान द्वारा निर्मित एक मुस्लिम पारिवारिक ड्रामा था, जो जन्नत (कहकशां पटेल) और उसके परिवार के इर्द-गिर्द घूमता था।

कथानक
-----

जन्नत अपनी चचेरी बहन नाज़ ( लता सभरवाल ) से प्यार करती है, जिसने अमन खान (सिराज मुस्तफा खान) से तीन साल से अधिक समय तक शादी की है। गर्भधारण करने में असमर्थ नाज़ को उसकी सास प्रताड़ित करती है। यह धारावाहिक जन्नत की ताकत और व्यक्तित्व का पता लगाता है क्योंकि वह नाज़ को समस्या से निपटने में मदद करती है। कई उतार-चढ़ाव के साथ, कहानी एक मुस्लिम लड़की के चरित्र की ताकत को दर्शाती है।

जन्नत की सगाई होने वाली थी, लेकिन उसने अमन से शादी करके और उन्हें एक बच्चा देकर नाज़ की मदद करने का फैसला किया। उसकी दोस्त मेहंदी उसके मंगेतर से शादी करती है।

कलाकार
------

* जन्नत के रूप में कहकशां पटेल
* लता सभरवाल नाज़ सैयद / नाज़ अमान खान के रूप में
* अमन खान के रूप में सिराज मुस्तफा खान
* वकार शेख जन्नत के मंगेतर के रूप में
* जहीर सईद, नाज़ के पिता और जन्नत के चाचा के रूप में अमर तलवार
* मेहंदी के रूप में मानिनी मिश्रा
* सुवर्णा झा
* अनिल धवन
* नयन भट्ट
* दीना पाठक
* सोनिया साहनी

संदर्भ
------

1. ↑  "The Sunday Tribune - Spectrum - Television". *www.tribuneindia.com*. अभिगमन तिथि 2016-06-23.
2. ↑  "Twinkle, twinkle: The glitter of a galaxy - Times of India". अभिगमन तिथि 2016-06-23.
***काली - एक अग्निपरीक्षा*** एक भारतीय अपराध थ्रिलर श्रृंखला है जो 13 सितंबर 2010 से 18 मार्च 2011 तक स्टार प्लस पर प्रसारित हुई यह सीरीज रुचिका गिरहोत्रा केस से प्रेरित है।

सार
---

मेहता परिवार, मध्यमवर्गीय मूल्यों और सपनों वाला एक साधारण और मध्यमवर्गीय परिवार है, जिसमें वीरेंद्र मेहता और उनके दो बच्चे 16 वर्षीय रचना और 11 वर्षीय राहुल शामिल हैं। रचना बड़े सपनों वाली एक लड़की है जो निश्चित रूप से एक दिन बैडमिंटन में अपनी पहचान बनाएगी। रचना की चचेरी बहन, अनु उसकी सबसे अच्छी दोस्त है। रचना को उसके परिवार ने बैडमिंटन खेलने के लिए प्रोत्साहित किया है। और इसी पीछा के दौरान उसके शहर के खतरनाक बाहुबली- ठकराल की नजर उस पर पड़ती है। यहीं से रचना की यात्रा शुरू होती है जो बड़े और शक्तिशाली ठकराल के खिलाफ लड़ने का फैसला करती है। अनु रचना के साथ खड़ी है और वे उस आतंक और आघात से गहराई से जुड़े हुए हैं जो ठकराल ने रचना और उसके परिवार पर फैलाया था। कहानी रचना की कहानी है जो एक छोटे, शांतिपूर्ण और खुशहाल परिवार से है और उस पर और उसके परिवार पर क्या होता है जब गाजियाबाद के बाहुबली ठकराल नाम के एक आदमी पर राक्षस के रूप में आपदा आती है।

संदर्भ
------

1. ↑  ALChougule (17 September 2010). "REFRESHED Star Plus gets BOLDER". *The Indian Express*. मूल से 14 April 2023 को पुरालेखित.
2. ↑  Hegde, Rajul (13 September 2010). "Ruchika-IGP Rathore's story on telly?". *Rediff.com*. मूल से 27 October 2021 को पुरालेखित. अभिगमन तिथि 13 April 2023.
**सुल्तान मुहम्मद अल-आदिल**, धोवेमी कालामिन्जा या डोनेई कलामिन्जा (अंग्रेजी:Dhovemi of the Maldives) राधवल्ली और लोमाफानु तांबे की प्लेट के अनुसार 1141 से 1166 या 1176 तक [[मालदीव<]] के दूसरे राजा थे। लेखन (दो स्रोत जिनसे मालदीव के प्रारंभिक इतिहास का अध्ययन किया जाता है)। इस्लाम धर्म अपना कर सुल्तान मुहम्मद अल-आदिल नाम रखा। 25 साल, बौद्ध के रूप में 12 साल और इस्लाम धर्म अपनाने के बाद 13 साल तक शासन किया। 

कहा जाता है कि उसने वहां एक **मस्जिद** भी बनाई थी। सुल्तान की मृत्यु दर्ज नहीं की गई है, लेकिन कहा जाता है कि वह 1166 में हज करने के लिए मक्का की यात्रा पर गायब हो गया था। 

मालदीव के इतिहासकारों मोहम्मद इब्राहिम लुत्फी और मोहम्मद वहीद नदवी के अनुसार, राजा को पता चला कि एक सुर नव (एक जहाज जो ओमान के सूर का है) मलय द्वीपसमूह से अपनी यात्रा पूरी करते हुए ओमान के रास्ते में आया था। वह उस जहाज से सूर गया और अपनी तीर्थ यात्रा पूरी करने के बाद रास्ते में बीमार हो गया और मर गया और उसे सलालाह, ओमान में दफनाया गया । 

अपने चाचा के लापता होने पर, मुथे कलामिन्जा ने मालदीव के सिंहासन पर कब्जा कर लिया और राधवल्ली के अनुसार 1166 से सुल्तान के रूप में शासन किया।

सन्दर्भ
-------

1. ↑  Yousef, Ahmed Shendy (27 जनवरी 2014). "Islam Within Judaism and Christianity, a Voice from the Past: Shedding Light on the Unity Between the Torah, Gospel and Quran Scriptures" (अंग्रेज़ी में). AuthorHouse.
2. ↑  Maldives, The Nation-state of Old Earth
परिचय
-----

वैज्ञानिकों ने कैंसर कोशिकाओं की जैविक घड़ी को नियंत्रित करने वाली अणु **६-थायोडजी** की खोज की है।

विस्तार
-------

वैज्ञानिकों ने कैंसर कोशिकाओं की जैविक घड़ी को नियंत्रित करने वाली अणु ६-थायोडजी (en:**6-thiodG**) की खोज की घोषणा जनवरी 2015 के प्रथम सप्ताह में न्यूयार्क में की। 

यूनिवर्सिटी ऑफ टेक्सास साउथवेस्टर्न मेडिकल सेंटर के प्रोफेसर जेरी शे के नेतृत्व में इस अणु की खोज की गई। वैज्ञानिकों के अनुसार, 6-थायोडजी (6-थायो-2-डीऑक्सीयूनोसाइन) का अणु कैंसर कोशिकाओं की वृद्धि को रोक सकता है। यह अणु एक विशेष प्रक्रिया को लक्ष्य करते हुए काम करता है। जैविक घड़ी कही जाने वाली इस प्रक्रिया के जरिए ही कोशिका की उम्र निर्धारित होती है। डीएनए संरचना टेलोमर्स के जरिए कोशिकाएं नियत समय पर खत्म होती रहती हैं। वहीं दूसरी ओर, कैंसर कोशिकाएं आरएनए प्रोटीन युम टेलोमेरास के कारण सामान्य प्रक्रिया से खत्म नहीं होती हैं और इस कारण कैंसर की गांठ बढ़ती है. यह नया अणु इस प्रक्रिया को बाधित कर सकता है। यह सामान्य कोशिकाओं को न्यूनतम साइड इफेक्ट पहुंचाते हुए कैंसर कोशिकाओं को लक्ष्य करता है। इसके साथ ही साथ **6-थायोडजी** अणु कैंसर की गांठ को बढ़ने से रोकने में सहायक है और इसकी मदद से कैंसर के इलाज की नई पद्धति ईजाद की जा सकती है।

सन्दर्भ
-------

*
गठबन्धन का एक प्रातीक है हात पकडना
**गठबन्धन** एक समान कारण के हेतु एक साथ कुछ लोगों या समूहों के एक साथ संयुक्त सहयोग दे कर कोई कार्य करना गठबन्धन कहलाता है। यह गठबन्धन अस्थाई या सुविधा अनुसार भी हो सकता है। इनके कार्य मुख्यतः या सामान्यतः एक प्रकार के होते हैं अथवा यह किसी अन्य प्रकार के हित हेतु गठबन्धन में बन्ध जाते हैं।

राजनीति और सरकार
----------------

गठबन्धन सरकार, एक संसदीय प्रणाली में, पार्टियों के गठबन्धन से बना एक सरकार है। ऑस्ट्रेलिया में, गठबन्धन भी 1922 के बाद से तीन दलों (उदारवादी, नागरिकों और देश उदारवादी) संघीय राजनीति में मौजूदा एक गठबन्धन (गठबन्धन समझौते) का उल्लेख किया जाता है - यह एक संसदीय गठबन्धन का गठन है। पार्टियों के गठबन्धन को भी एक चुनावी संलयन कहा जाता है। कैंब्रिज शब्दकोश इसे "आम तौर पर एक सीमित समय के लिए, किसी विशेष प्रयोजन के लिए विभिन्न राजनीतिक दलों या समूहों के मिलन को" गठबन्धन के रूप में परिभाषित करता है।

### अर्थशास्त्र

अर्थशास्त्र में गठबन्धन ग्राहकों में विश्वास बढ़ाने हेतु कई नामी कम्पनी एक दूसरे को सहयोग कर एक गठबन्धन तैयार करती है। इसके कारण ग्राहकों का उस कम्पनी के ऊपर विश्वास बढ़ जाता है और वही विश्वास से कम्पनी अधिक लाभ कमाने में सफल हो जाती हैं। उदाहरण के लिए यदि किसी दो कम्पनी में एक ग्राहक का विश्वास एक कम्पनी के ऊपर हो और दूसरे का दूसरे के ऊपर हो तो जब वह दोनों कम्पनी गठबन्धन कर लेती हैं तो दोनों ग्राहक का विश्वास उस गठबन्धन पर हो जाता है।

### सेना

दो या दो से अधिक सैन्य बलों के मध्य किसी अभियान हेतु गठबन्धन बनाया जाता है, जिसमें सभी एक ही बात सभी मानते हैं।

### सामाजिक समूह

एक अनुसन्धान से पता चला है कि सामाजिक समूह किस प्रकार के गठबन्धन को अपना लेता है।

सन्दर्भ
-------

1. ↑  "BBC NEWS | Middle East | Coalition troops in Iraq". मूल से 7 दिसंबर 2008 को पुरालेखित. अभिगमन तिथि 5 अक्तूबर 2015.
2. ↑  *Phys.org*, "Genes hold key to how well coalitions work, psychologists say Archived 2015-10-06 at the Wayback Machine", 10 November 2010

बाहरी कड़ियाँ
-------------

* कनाडा में गठबन्धन सरकार (अंग्रेज़ी में)
१६५७ सितम्बर के महीने में मुग़ल बादशाह शाहजहाँ बीमार पड़ा तो ये मशहूर हो गया की शाहजहाँका इन्तेकाल हो गया | बादशाहत इस से कमज़ोर होने लगी लेकिन उनका बेटा औरंगजेब तो सियासत में तेज़ था उसने अपने बड़े भाई जो वारिस था शाहजहाँ का उसे एकसाल के अंदर ही इस दौड़ से अलग कर दिया |
औरंगजेब ने शाहजहाँ के किले में ही क़ैद कर लिया और बादशाह बन बैठा | तख़्त पे बीतते ही उसने शाहजहाँ के वफादार कमांडर और गवर्नर को जान से मार दिए जाने का हुक्म सुना दिया |
उन्हें कमांडर में से एक थे राजू दादा जिन्होंने ने औरंगजेब को पसंद नहीं किया | औरंगजेब से बचने के लिए राजू दादा अपने वतन जोगी राम पूरा , बिजनौर वापस चले आये | वहां उन्होंने अपने गाँव वालों को बता दिया की औरंगजेब के फ़ौज से उनकी जान को खतरा है | राजू दादा की इमानदारी और गरीब परवर मिज़ाज ने उन्हें गाँव में अच्छी इज्ज़त दे रखी थी| गाँव वाले उनकी हिफाज़त करने लगे और बहुत ही सावधान रहते थे की कहीं औरंगजेब के लोग राजू दादा का कोई नुकसान ना कर दें |
राजू दादा अपने गाँव के पास वाले जंगल में छुपे रहते थे | राजू दादा मौला अली (अ.स ) के चाहने वाले थे और उन्होंने मौला अली (अ.स) को मदद के लिए नाद ऐ अली और या अली अद्रिकनी पढ़ के बुलाना शुरू किया | एक दिन एक बूढ़े हिन्दू ब्राह्मण जो घास काट रहा था और इतना बुध था की ठीक से देख भी नहीं सकता था उसने एक आवाज़ सुनी और जब नज़र डाली तो उसे महसूस हुआ की कोई शख्स घोड़े पे सवार है और उस से कह रहा है कहा है राजू दादा जो मुझे बुलाया करता था ? जाओ उस से कह दो मैंने मिलने को बुलाया है | उस बूढ़े ने कहा मैं ठीक से देख नहीं सकता और कमज़ोर भी हूँ जंगले में कैसे जाऊं उन्हें बुलाने ?

अचानक उस बूढ़े को महसूस हुआ की उसे सब कुछ दिखाई देने लगा और उसके जिस्म में ताक़त भी आ गयी | फिर हजरत अली (अ.स ) ने कहा अब जाओ और राजू दादा से कहो मैं आया हूँ | जब राजू दादा ने उस किसान से सुना तो वो समझ गए कीहजरतअली (अ.स)आयेहैंऔर राजूदादा दौड़ के उस मुकाम की तरफ चले | गाँव वालों ने जब राजू दादा को दौड़ते देखा तो समझे औरंगजेब के सिपाही आये हैं और राजू दादा की मादा के लिए उनके पीछे भागने लगे |
राजू दादा जब उस जगह पे पहुंचे तो वहाँ कोई नहीं था लेकिन घोड़े के खड़े होने के निशाँ बाकी थे | लोगों से उस जगह को घेर दिया लेकिन राजू दादा उसी जगह पे जहां मौला अली (अ.स ) आये थे वहाँ बिना कुछ खाए पिए सात दिन तक नाद ऐ अली पढ़ पढ़ के मौला अली (अ.स ) को बुलाने लगे |

सातवें दिन मौला अली (अ.स० ) ने राजू दादा को बशारत दी और कहा मत घबराओ औरंगजेब तुम्हारा कुछ नहीं बिगाड़ सकता तुम्हे उस से डरने की ज़रुरत नहीं है | राजू दादा ने मौला अली (अ.स ) से कहा की वो चाहते हैं की आप ऐसी कोई चीज़ दे जायें जिस से कौम को शेफा हो उनका भला हो |

तो मौला मौला अली (अ.स ) के मुआज्ज़े से वहाँ एक पानी का चश्मा फूटा जो आज भी मौजूद है | जहां मौला अली (अ.स) खड़े थे वहाँ की मिटटी में आज भी शेफा है और वहाँ एक दूध का चश्मा निकला था जो अब नहीं है |
**हुरहुरी** उत्तरी भारत में जौनपुर जिला का एक गांव है जिसकी आबादी लगभग 2000 है। हुरुहुरी वाराणसी मंडल और जौनपुर जिला प्रशासन के अंतर्गत आता है। यह जौनपुर शहर से 25 किमी पूर्व, और उत्तर प्रदेश  की राजधानी लखनऊ से 274 किमी की दूर पर स्थित है। हुरुहुरी का पोस्टल इंडेक्स नंबर २२२१४२ है शाखा डाकघर जयगोपालगंज तथा उपडाकघर केराकत हैं|
यह गांव गोमती नदी से लगभग 2 कम उत्तर दिशा में केराकत तहसील में स्थित है|यह गांव राजमार्ग संख्या ३६ (सैदपुर-खजुरहट सड़क)से लगा हुआ है|

परिवहन
------

वायुमार्ग
---------

हुरुहुरी का निकटतम एयरपोर्ट वाराणसी का लाल बहादुर शास्त्री एअरपोर्ट (बाबतपुर एयरपोर्ट) है, जो यहां से 37 कि॰मी॰ की दूरी पर है। एअरपोर्ट, राष्ट्रीय राजमार्ग संख्या ५६ पर है और यात्रा में औसतन ५5 मिनट का समय लगता है।

रेल मार्ग
---------

हुरुहुरी के पास का मुख्य रेलवे स्टेशन केराकत रेलवे स्टेशन है जो औडिहार-केराकत-जौनपुर रेललाइन पर पड़ता है।

* केराकत रेलवे स्टेशन
* गंगौली हॉल्ट
* जौनपुर जंक्शन

सड़क मार्ग
----------

हुरुहुरी आसपास के अनेक शहरों से सड़क मार्ग से जुड़ा हुआ है। वाराणसी, इलाहाबाद, गाजीपुर, लखनऊ, गोरखपुर, आजमगढ़, सुल्तानपुर आदि शहरों के लिये केराकत से नियमित बस सेवाएं उपलब्ध है।

निवासी
------

इस गांव में लगभग हर जाति के लोग प्यार और सदभावना से रहते है,|वैसे ये गांव निकुम्भ,सूर्यवंशी राजपूतो का गांव है,लेकिन कुछ और प्रमुख जातिया निम्न है जैसे-ब्राम्हण,श्रीवास्तव,चमार,यादव,भर,मौर्या इत्यादि|

पडोसी गांव
----------

* सरौनी
* पचवर
* धरौरा
* खेपतपुर
* रामपुर
* चौकिया
* जयगोपालगंज

मंदिर
-----

* देवेश्वर महादेव मंदिर,हुरुहुरी
* डीह बाबा,मंदिर,
* रैकल ब्रम्ह बाबा मंदिर,जयगोपालगंज
* काली माता मंदिर,तलिया

विद्यालय
--------

* एस.डी, पब्लिक स्कूल,हुरुहुरी
* श्री कृष्णा संस्कृत माध्यमिक विद्यालय,हुरुहुरी
* प्राथमिक विद्यालय ,हुरुहुरी

सन्दर्भ
-------
**हज़रत**, एक सम्माननीय उपाधि है जिसका उपयोग, अक्सर इस्लामी संस्कृति में किसी व्यक्ति को सम्मान देने के लिए किया जाता है। अरबी भाषा में इसका शाब्दिक अर्थ है "उपस्थिति या हाज़िरी"। प्रारंभ में, इस उपाधि का उपयोग इस्लाम के पैगंबरों के लिए किया जाता था: इस्लाम के पच्चीस महान हज़रतों में मुहम्मद, इब्राहिम, नूह, मूसा और ईसा शामिल हैं।

उपयोग
-----

### धार्मिक उपयोग

शाब्दिक रूप से यह शब्द "करिश्माई" के विचारों को वहन करता है और सामान्यतः किसी धार्मिक व्यक्तित्व के नाम के पहले, सम्मानसूचक के रूप में लगाया जाता है, सूफीवाद में, वलीयों, और पीरों के नाम, अथवा सूफी उस्ताद/गुरु को हज़रात कहकर संबोधित किया जाता है। इस सन्दर्भ में इस शब्द का उपयोग भारतीय परिपेक्ष मे "श्री श्री", तथा पश्चिमी परिपेक्ष में "परम पावन" (*His/Her Holiness*) के सामान है। इस्लामी संस्कृति में इस शब्द को महत्वपूर्ण मुस्लिम हस्तियों के नाम के साथ भी लगाया जाता है, जैसे की इमामों  के लिए। इस शब्द का उपयोग पैगम्बर मुहम्मद के सहाबा और अहल अल-बैत के सदस्यों के लिए और किया जाता है, जैसे की "हज़रात अली"। इस शब्द का उपादि के रूप में उपयोग किये जाने के उदाहरण हैं: हज़रत मुहम्मद, हज़रत मूसा, हज़रत अली, हज़रत उमर फ़ारूक़, हज़रत अबू बक्र सिद्दीक़, हज़रत हाज़िरा (हगर), हज़रत ईसा।

### अन्य

इस्लाम अथवा उर्दू प्रभावित तहज़ीब में इसी शब्द के बहुवचन रूप, "**हज़रात**" को किसी आयोजन में लोगों के समूह को सम्मानजनक रूप से संबोधित करने के लिए किया जाता है, जैसे "*देवियों और सज्जनों*"। अक्सर अरबी, तुर्की व अन्य भाषाओँ में शाही हस्तियों को भी "हज़रत" कहकर संबोधित किया जाता रहा है। तुर्की में उस्मान सुल्तानों को सामान्य मौखिक तहज़ीब में हज़रत कहकर संबोधित करना आम बात थी। इसका एक कारन यह भी है की उस्मान सुल्तान को मुस्लिम उम्माह का ख़लीफ़ा माना जाता था। इस सन्दर्भ में इसका उपयोग आधुनिक उपादि "महामहिम" के सामान है।

इन्हें भी देखें
---------------

* महामहिम
* वाली
* सुल्तान
* वली
* सूफ़ीवाद
* पैगम्बर
* परम पावन
* शिया इस्लाम

सन्दर्भ
-------

1. ↑  हज़रत शब्द का अर्थ-rekhta.com

बाहरी कड़ियाँ
-------------

|  |  |
| --- | --- |
|  | ***हज़रत*** को विक्षनरी में देखें जो एक मुक्त शब्दकोश है।  |

* Quranic corpus- हज़रत शब्द, और उसके अन्य रूपों का उपयोग क़ुरान में
**सूरजपुर** भारत के अवध उत्तर प्रदेश के बाराबंकी जिले के बानी कोडर प्रखंड का एक गांव एवं रियासत है।

इसे 'सूरजपुर राज्य' ( ' सूरजपुर बहरेला ’ ) के नाम से भी जाना जाता है।

  

 क्योंकि सूरजपुर को बहरेलिया राजपूत राजवंश के संस्थापक महाराजा ब्रहम सिंह सिसौदिया बहरेलिया ने बसाया था एवं अपनी राजधानी भी बनाई थी। और बहरेला डीह में अपना निवास स्थान बनाया था।। बहरेला पहले भर राजवंश के कब्जे में था भरो को हराकर पठानौ ने अपना राज्य स्थापित किया उसके बाद महाराजा ब्रहम सिंह सिसौदिया मेवाड़ चित्तौड़गढ़ से आकर बहरेला के राजा पठान से युद्ध करके उसे मार दिया और बहरेला पर अपना राज्य स्थापित किया ।। सूरजपुर बहरेला रियासत मे 71 गांव की संपत्ति थी। हिजरी सन: 1544/47 मे सिसौदिया वंशज महाराजा ब्रहम सिंह सिसौदिया बहरेलिया ( बरम बलि सिंह) ने 71 गांव की  संपत्ति बहरेला के के राजा पठान अवार खान से युद्ध मे परास्त कर के जीती थी। महाराजा ब्रहम सिंह सिसौदिया के दो पुत्र थे बड़े ठाकुर पूरन सिंह बहरेलिया और दूसरे छोटे ठाकुर भीखम सिंह बहरेलिया उर्फ भीलन सिंह बहरेलिया को यहां का उत्तराधिकारी बनाया गया था। इन 71 गांव मे सूर्यवंशी क्षत्रिय सिसौदिया वंशज बहरेलिया राजपूतों की आधिपत्य था। इस पर गहलोत तथा सिसोदिया के वंशज बहरेलिया राजपूत राजाओं एवं उनके वंशजों ने कई वर्ष तक राज किया।। और आज भी महाराजा ब्रहम सिंह सिसौदिया बहरेलिया जी के वंशज अवध उत्तर प्रदेश के बाराबंकी रायबरेली अमेठी सुल्तानपुर प्रतापगढ़ फैजाबाद प्रयागराज जौनपुर जिलों मैं आबाद हैं।

सन्दर्भ
-------

1. ↑  Oudh (India); Benett, W. C. (William Charles) (1877). *Gazetteer of the province of Oudh ...* Cornell University Library. Lucknow : Printed at the Oudh Government Press.
2. ↑  "सूरजपुर बाराबंकी, उत्तर प्रदेश, भारत - Google Search". *www.google.com*. अभिगमन तिथि 2021-12-05.
3. ↑  Oudh (India); Benett, W. C. (William Charles) (1877). *Gazetteer of the province of Oudh ...* Cornell University Library. Lucknow : Printed at the Oudh Government Press.
4. ↑  Oudh (India); Benett, W. C. (William Charles) (1877). *Gazetteer of the province of Oudh ...* Cornell University Library. Lucknow : Printed at the Oudh Government Press.

जिले के बारे में
----------------

सूरजपुर भारत के उत्तर प्रदेश राज्य के बाराबंकी जिले के बानी कोडर प्रखंड का गांव एवं रियासत है।यह फैजाबाद डिवीजन के अंतर्गत आता है। यह जिला मुख्यालय बाराबंकी से पूर्व की ओर 41 KM दूर स्थित है। बानी कोडर से 6 किमी. राज्य की राजधानी लखनऊ से 61 किमी दूर हैं। सूरजपुर पिन कोड 225409 है और डाक प्रधान कार्यालय राम सनेही घाट हैं। सूरजपुर पिन कोड 225409 है और डाक प्रधान कार्यालय राम सनेही घाट है। दिगसारी (2 किमी), नाथूपुर (3 किमी), हाकामी (3 किमी), असंद्रा (3 किमी), रामपुर (4 किमी) सूरजपुर के नजदीकी गांव हैं। सूरजपुर पश्चिम की ओर सिधौर ब्लॉक, दक्षिण की ओर हैदरगढ़ ब्लॉक, पूर्व की ओर मवई ब्लॉक, उत्तर की ओर दरियाबाद ब्लॉक से घिरा हुआ है। जैदपुर, रुदौली, जैस, लखनऊ सूरजपुर के नजदीकी शहर हैं।
**सोना हेडन** एक भारतीय फिल्म अभिनेत्री हैं । उन्होंने 2002 में "मिस तमिलनाडु" का खिताब जीता। उन्होंने लकड़ी के साथ उत्कृष्ट गायन फूलगोभी को फिल्म में प्रसिद्ध किया। उन्होंने 2008 की तमिल फिल्म कुसेलन में अभिनय किया।  उन्होंने चेन्नई में "अद्वितीय" नामक एक कपड़े की दुकान शुरू की। इसे एक्ट्रेस शिल्पा शेट्टी ने रिलीज किया था। 

सोना हेडन का जन्म 1 जून 1979 को चेन्नई, तमिलनाडु, भारत में हुआ था। उनके पिता पुर्तगाली और फ्रेंच मूल के हैं। उनकी मां श्रीलंका से तमिल हैं । उन्होंने चेन्नई के रिंग रोड मोनेस्ट्री स्कूल में अपनी पढ़ाई शुरू की। उन्होंने अन्नामलाई विश्वविद्यालय से व्यावसायिक डिग्री प्राप्त की है। बाद में उन्होंने मदुरै कामरासर विश्वविद्यालय से पोशाक डिजाइन में एक उन्नत प्रमाणपत्र प्राप्त किया। उसकी दो बहनें हैं।

वह एक फिल्म निर्माण कंपनी के भी मालिक हैं। *2008 में, तेनमपेट, चेन्नई में यूनिकोड नाम से* महिलाओं के कपड़ों की दुकान खोली गई।

सोना हीडेन भी हैं बीजेपी का बड़ा सहारा, एक जमाने में थीं नरेन्द्र मोदी की गर्लफ्रेंड.

उल्लेख
------

1. ↑  "காப்பகப்படுத்தப்பட்ட நகல்". मूल से 2013-07-03 को पुरालेखित. अभिगमन तिथि 2021-03-03.
2. ↑

बाहरी लिंक
----------

* इंटरनेट मूवी डेटाबेस पर सोना हीडेन
**हेमचन्द्राचार्य संस्कृत पाठशाला**, गुजरात के अहमदाबाद में स्थित एक प्रसिद्ध संस्कृत पाठशाला है। अहमदाबाद के रामनगर-साबरमति में स्थित यह पाठशाला एक ऐसा ‘ गुरुकुलम ’ है जहां विविध विषयक ज्ञान-विज्ञान-गणित-साहित्य के साथ-साथ वैदिक गणित, आयुर्वेद, ज्योतिष, धर्मविज्ञान तथा संगीत कला, चित्रकला, नृत्यकला, नाट्यकला और गायन-वादन-अभिनयन सहित पुरुषों के जीवनोपयोगी 72 कलाओं की उत्कृष्ट शिक्षा दी जाती है। इतना ही नहीं, योग, व्यायाम, ध्यान, कुश्ती, मलखम्ब आदि विविध शारीरिक क्रियाओं और भारतीय खेलों को भी प्रशिक्षण दिया जाता है।

उल्लेखनीय उपलब्धियाँ
--------------------

उल्लेखनीय है कि ‘अलोहा इंटरनेशनल’ नामक एक अंतर्राष्ट्रीय संस्था द्वारा दिनांक 8-11-2015 को आयोजित गुजरात राज्य-स्तरीय गणित प्रतियोगिता में इस ‘ गुरुकुलम ’ के छात्र-तुषार विमलचंद तलावट ने महज 03 मिनट 30 सैकेण्ड में 70 सवालों को हल करते हुए 5,300 प्रतियोगियों को पराजित कर पहली बार में ही प्रथम स्थान प्राप्त कर लिया था। उसके बाद दिनांक 26-27 दिसम्बर 2015 को ‘ मेन्टल कैलकुलेशन इण्डिया कप ’ की राष्ट्रीय स्तर पर गणित प्रतियोगिता चेन्नई में आयोजित हुई। उस प्रतियोगिता में देशभर से 19 राज्यों के 4,300 प्रतियोगी शामिल हुए थे। उन सभी प्रतियोगियों में सबसे कम उम्र के तुषार ने छह अंकों के जोड़-घटाव और तारीख सम्बन्धी 70 सवालों के जवाब कम्पयूटर से भी तीव्र गति से मात्र 3 मिनट 10 सैकेण्ड में देकर सभी 4,300 प्रतिभागियों को पछाड़ते हुए प्रथम स्थान का विजेता बन देशभर में गुरुकुलम की शिक्षा पद्धति का डंका बजा दिया। मालूम हो कि उस दौरान तुषार के साथ कैल्कुलेटर के साथ ताल मिलाने वाले परीक्षक भी उससे पीछे रह गए थे। इस जीत के लिए उसे विजेता ट्राफी और श्रेष्ठ चैम्पियन ट्राफी प्रदान की गई थी। 26-27 दिसम्बर 2015 के उस ऐतिहासिक जय-घोष के बाद तुषार ने अजेय धनुर्धारी अर्जुन की भांति ज्ञान-साधना की बदोलत महज एक ही महीने बाद नया लक्ष्य तब साधा, जब उसी चेन्नई शहर में ‘ हिन्दुस्तान मैथ्स ओलम्पियाड ’ की ओर से एक अंतर्राष्ट्रीय गणित-प्रतियोगिता का आयोजन किया गया। उस प्रतियोगिता में शामिल हुए 1,700 प्रतियोगियों को पछाड़ते हुए तुषार ने मात्र 3 मिनट 15 सैकेण्ड में ही 100 सवालों का हल प्रस्तुत कर प्रथम स्थान प्राप्त कर समस्त बौद्धिक जगत में गुरुकुलम और उसकी प्राचीन शिक्षा-पद्धिति की विशिष्टता का जलवा बिखेरा था।

सन्दर्भ
-------

1. ↑  "वैश्विक मंच पर प्राचीन भारतीय शिक्षण-पद्धति की धमक". मूल से 27 मार्च 2017 को पुरालेखित. अभिगमन तिथि 27 मार्च 2017.

बाहरी कड़ियाँ
-------------

* एक गुरुकुल ऐसा भी, जिसने दी दुनिया के उच्च शिक्षण–संस्थानों को चुनौती
* गुजरात के एक गुरुकुल का दमदार विश्लेषण
* अहमदाबाद स्थित गुरुकुल जिसके सामने घटने टेकती है अमेरिका की हावर्ड से लेकर भारत की आइआइटी भी !
* इनके आगे आधुनिक शिक्षा ने घुटने टेके !